സെഞ്ചുറി കടന്ന് ബുംറ മുംബൈ ഇന്ത്യന്സിനായി നൂറാമത്തെ മത്സരം കളിച്ച് പേസര് ജസ്പ്രീത് ബുംറ. അരങ്ങേറിയ കാലം മുതല് ടീമിന്റെ കുന്തമുനയാണു ബുംറ. ലസിത് മലിംഗയുടെ പങ്കാളിയായി തുടങ്ങിയ ബുംറ ബൗളിംഗിനെ നയിക്കുന്ന സൂപ്പര് താരമായി. രണ്ടു നാല് വിക്കറ്റ് നേട്ടമടക്കം 117 വിക്കറ്റുകളാണു മുംബൈക്കായി നേടിയത്. മലിംഗ 146, യുസ്വേന്ദ്ര ചാഹാല് 122, ഭുവനേശ്വര് കുമാര് 120, ഡെ്വയ്ന് ബ്രാവോ 117 എന്നിവരാണു മുന്ഗാമികള്. ഒരു ടീമിന് വേണ്ടി 100 മത്സരം കളിക്കുന്ന അഞ്ചാമത്തെ താരമാണു ബുംറ. സമാന മറ്റൊരു നേട്ടം സ്വന്തമാക്കിയ മറ്റൊരു താരം ചെന്നൈയുടെ ഡെ്വയ്ന് ബ്രാവോയാണ്. ചെന്നൈയ്ക്കായി തന്റെ നൂറാം മത്സരത്തിനാണ് ഇന്നലെയിറങ്ങിയത്. നായകന് എം.എസ്. ധോണിക്കും സുരേഷ് റെയ്നയ്ക്കും രവീന്ദ്ര ജഡേജയ്ക്കും ശേഷം സൂപ്പര് കിങ്സിനായി നൂറ് മത്സരം കളിക്കുന്ന താരമാണ് ബ്രാവോ. ഇന്നലെ നായകന് രോഹിത് ശര്മയില്ലാതെയാണ് മുംബൈ ഇറങ്ങിയത്. കായിക ക്ഷമത പൂര്ണമായി വീണ്ടെടുക്കാത്ത രോഹിത്തിന് പകരം കെയ്റോണ് പൊള്ളാഡാണു മുംബൈയെ നയിച്ചത്. ഓള് റൗണ്ടര് ഹാര്ദിക് പാണ്ഡ്യയും കളിച്ചില്ല. പകരം അന്മോല്പ്രീത് സിംഗ് ഇടംപിടിച്ചു.